Laboratory of Molecular Pathology, Department of Pathology, University of Texas Southwestern Medical Center, Dallas, USA. 2000 Nepo ya nyakišišo ye ya khwalithethifi e be e le go laetša dinyakwa tša tshedimošo le ditšhomišo tša balemi ba dinagamagae go la Bungoma County, bodikela bja Kenya. Nyakišišo e nyakišišitše dingwalwa tša go fapana mabapi le dinyakwa tša balemi ba dinagamagae le ditirelo tša tshedimošo tše ba di hwetšago. Datha e kgobokeditšwe ka dipoledišano tša go dirwa thwii le balemi ba go eta pele ba masomepedi bao e lego benggae ba Dikolo tša Tlhabollo ya Balemi. Dikutullo di laetša gore balemi go la Bungoma County ba na le kgahlego gagolo go tshedimošo yeo e ba thušago go tšweletša letseno la ka pela go tšwa go dikgwebotemo tša bona. Ba hwetša tshedimošo ya temo gagolo ka melaetša ya molomo ye e fetišwago ke balemiši le baetapele ba selegae ba tshepedišo. Balemi ba dumetše gore tshedimošo ye e hwetšwago methopong ya elektroniki bjalo ka setiši sa FM sa radio ya tikologo e na le mohola matlafatšong ya dikgwebo tša bona tša temo gomme ka go realo bašomišani ba tlhabollo ya temo, bangwaladipholisi le bakgathatema ka bodikela bja Kenya ba swanela gore ba upše ba šomiše setiši sa FM sa radio go phatlalatša tshedimošo ka ga tlhabollo ya temo. Ditlhohlo tše balemi ba kopanago natšo mošomong wa bona wa tshedimošo di amana le phihlelelego. Nyakišišo ye e kgatha tema go phetogo ya leago ka go eletša bašomišani ba tlhabollo ya temo, bangwaladipholisi le bakgathatema go la borwa bja Kenya gore ba phethagatše mananeo go fokotša bokgole bjoo balemi ba bo sepelago go hwetša tshedimošo ya temo le ditshenyegelo tše ba di dirago tšhomišong ya tsebo ye e hweditšwego go tšwa dikanaleng tša go fapana tša tshedimošo.